# Ivan Sokolov

* No s'ha de confondre amb Andrei Sokolov.
Ivan Sokolov (Sarajevo i Jajce, 13 de juny de 1968) és un jugador i escriptor d'escacs que té el títol de Gran Mestre des de 1987. Sokolov és fill de pare búlgar i mare bosniana, i va néixer a Jajce, llavors a la República Federal Socialista de Iugoslàvia, i actualment a Bòsnia i Hercegovina. En l'actualitat resideix als Països Baixos, i representa aquest país internacionalment; el 2008 era el jugador neerlandès número 1 en el rànquing de la FIDE (i el 32è millor jugador mundial).
A la llista d'Elo de la FIDE del gener de 2022, hi tenia un Elo de 2588 punts, cosa que en feia el jugador número 8 (en actiu) dels Països Baixos. El seu màxim Elo va ser de 2706 punts, a la llista de gener de 2004 (posició 18 al rànquing mundial).

## Resultats destacats en competició

En Sokolov va guanyar el fort torneig Memorial Vidmar, de Portorož, el 1987 (empatat a punts amb Uwe Boensch); posteriorment repetiria victòria el 1993 (en solitari, per davant de Predrag Nikolić).
El 1988 va guanyar el Campionat de Iugoslàvia, i el mateix any també va guanyar, empatat al primer lloc amb Borís Gulko, el Festival d'escacs de Biel.
Posteriorment es proclamà Campió dels Països Baixos en dues ocasions, els anys 1995 i 1998.
Probablement la seva victòria més coneguda fou la que aconseguí contra en Garri Kaspàrov el 1999 a Wijk aan Zee, en una partida en què Sokolov va aconseguir superar la llegendària preparació d'obertures prepartida d'en Kaspàrov. El 2000 guanyà el torneig de Vlissingen.
A finals de 2005, va participar en la Copa del món de 2005 a Khanti-Mansisk, un torneig classificatori per al cicle del Campionat del món de 2007, on tingué una actuació discreta, i fou eliminat en tercera ronda per Vladímir Malakhov.
L'abril de 2007, empatà als llocs 2n-4t amb Daniel Fridman i Borís Guélfand al torneig actiu del Festival d'escacs de Cañada de Calatrava (el campió fou Aleksei Xírov), i posteriorment el mateix mes fou 4t al I Magistral Ruy López, de categoria XV, celebrat a Zafra (el campió fou Gabriel Sargissian). També el 2007, fou 3r al super-torneig “Bòsnia”, a Sarajevo, on hi puntuà (+2 -2 =6), rere Serguei Movsessian (1r) i Borki Predojevic (2n).
El 2010, empatà als llocs 2n-7è amb Aleksei Dréiev, Dmitri Andreikin, Vladímir Fedosséiev, Oleksandr Aresxenko i Konstantín Sakàiev al Memorial Txigorin (el campió fou Eltaj Safarli). El 2011, empatà als llocs 1r-6è amb Vladímir Baklan, Iuri Kuzúbov, Kamil Miton, Jon Ludvig Hammer i Illia Nyjnyk a l'MP Reykjavík Open. L'abril de 2011 empatà als llocs 2n-5è al fort Festival de Nakhchivan, a l'Azerbaidjan, amb Aleksandr Ipàtov, Paco Vallejo, i Zoltán Almási (el campió fou Anton Kórobov). El 2012, empatà als llocs 1r–3r amb Jonny Hector i Ivan Txeparínov a la Politiken Cup a Copenhague, Dinamarca. El mateix any, empatà al segon lloc a l'Obert de Reykjavik (el campió fou Fabiano Caruana).
El 2013 empatà als llocs 4t-5è amb Loek van Wely al fort 21è Torneig Sigeman & Co (torneig de Categoria XV), (el campió fou Richard Rapport)

## Partides notables

* Zoltan Almasi - Ivan Sokolov, Wijk aan Zee 1995, Obertura Ruy López, variant oberta, C80, 0-1
* Ivan Sokolov - Vesselín Topàlov, Wijk aan Zee 1996, Benoni, var. Taimanov A67, 1-0
* Ivan Sokolov - Garri Kaspàrov, Wijk aan Zee 1999, Nimzoíndia E58, 1-0 28m
* Ivan Sokolov - Aleksei Xírov, Bosnia GM 2005, Semislava, sistema Botvinnik D44, 1-0

## Obres

* Sokolov, Ivan. Winning Chess Middlegames. New In Chess, 2009. ISBN 978-90-5691-264-2.
* Sokolov, Ivan. The Ruy Lopez Revisited. New In Chess, 2009. ISBN 978-90-5691-297-0.

## Notes i referències

* ↑ Gaige, Jeremy. Chess Personalia, A Biobibliography. McFarland, 1987, p. 398. ISBN 0-7864-2353-6.
* 1 2 «Nota biogràfica d' Ivan Sokolov» (en anglès). Chessgames.com. [Consulta: 11 maig 2011].
* ↑ «"Rànquing d'escaquistes per federació: Països Baixos"» (en anglès). lloc web de la FIDE. [Consulta: 25 gener 2022].
* ↑ Posició al rànquing mundial i evolució Elo de Ivan Sokolov «benoni.de». Arxivat de l'original el 2013-12-31. [Consulta: 11 maig 2011]. (alemany)
* ↑ «Quadres de classificació dels Memorials Dr. Milan Vidmar» (en anglès). sah-zveza.si. Arxivat de l'original el 2012-02-08. [Consulta: 6 maig 2011].
* ↑ «Historial de guanyadors del Campionat de Iugoslàvia» (en italià). 'La grande storia degli scacchi'. C.Sericano. Arxivat de l'original el 2008-01-22. [Consulta: 11 maig 2011].
* ↑ «Històric de guanyadors del Torneig de Biel» (en francès). bielchessfestival.ch. [Consulta: 21 agost 2011].
* ↑ «Dades sobre els campionats dels Països Baixos, i historial de guanyadors» (en anglès). endgame.nl. Arxivat de l'original el 2010-02-01. [Consulta: 11 maig 2011].
* ↑ Partida Ivan Sokolov - Garri Kaspàrov, Wijk aan Zee 1999, Nimzoíndia E58, 1-0 en 28 jugades
* ↑ «Historial del Torneig de Vlissingen» (en castellà). ajedrezdeataque.com. [Consulta: 23 febrer 2015].
* ↑ «Lloc web oficial de la Copa del món de 2005» (en anglès). [Consulta: 27 abril 2011].
* ↑ Resultats de la FIDE World Cup 2005 a Informació sobre els campionats del món d'escacs al lloc web de Mark Weeks (anglès)
* ↑ The Week in Chess 580 Arxivat 2007-10-07 a Wayback Machine. (anglès)
* ↑ García, Leontxo. «Shirov gana el Festival Villa de Calatrava» (en castellà). Chessbase.com, 2007. [Consulta: 11 maig 2011].
* ↑ Boyero, Jesús J. «Notícia sobre el Torneig de Zafra» (en castellà). Marca.com, 20-03-2006. [Consulta: 11 maig 2011].
* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.
* ↑ «Reportatge sobre el 37è Torneig de Bòsnia, a Sarajevo, 2007» (en castellà). Chessbase, 2007. [Consulta: 13 maig 2011].
* ↑ Safarli wins the Chigorin Memorial in St. Petersburg, Chessbase, 15 de novembre de 2010 (en anglès). Consultat el dia 16 de desembre de 2011 (anglès)
* ↑ «Arxiu de dades de torneigs de gener 2011: M.Chigorin Memorial 2010» (en anglès). FIDE. [Consulta: 13 gener 2011].
* ↑ «Reykjavik Open – six players win with 7.0-9 points» (en anglès). ChessBase, 17-03-2011. [Consulta: 5 novembre 2011].
* ↑ «Korobov wins Nakhchivan Open» (en anglès). chessvibes.com, 04-05-2011. Arxivat de l'original el 2011-09-10. [Consulta: 20 novembre 2011].
* ↑ «Chess News - Cheparinov wins the Politiken Cup 2012» (en anglès). ChessBase.com, 14-08-2012. [Consulta: 29 maig 2013].
* ↑ «Resultats i classificació de l'obert de Reykjavik 2012». chessgames.com. [Consulta: 30 desembre 2013].
* ↑ «Rapport wins 21st Sigeman & Co on tiebreak» (en anglès). chessvibes.com, 29-05-2013. Arxivat de l'original el 2013-06-08. [Consulta: 4 març 2014].
* ↑ «21st Sigeman & Co. tournament continues tradition» (en anglès). Chessbase, 23-05-2013. [Consulta: 4 març 2014].

## Enllaços externs

* Posicions crítiques de les seves partides a «wtharvey.com» (en anglès). [Consulta: 8 maig 2011].
* Estimació Elo d'Ivan Sokolov a «chessmetrics.com». [Consulta: 11 maig 2011]. (anglès)